OzLabs/hebrew-wiki-articles huggingface dataset:
יו באטלר

יו אלפרד באטלר (באנגלית: Hugh Alfred Butler; 28 בפברואר 1878 – 1 ביולי 1954) היה פוליטיקאי אמריקאי חבר המפלגה הרפובליקנית, שכיהן כחבר הסנאט של ארצות הברית מטעם מדינת נברסקה בין השנים 1941–1954.

== ביוגרפיה ==
יו באטלר נולד בחווה ליד בעיר מיזורי ואלי שבמערב מדינת איווה, בשלהי פברואר 1878. ב-1900 הוא סיים את לימודיו במכללת דוויין שבעיר קריטי בנברסקה, שם הקים ב-1897 את אחוות "אלפא אומגה". באטלר עבד כמהנדס בניין ב"רכבת שיקגו, ברלינגטון וקווינסי" בשנים 1900–1908. הוא נכנס לפוליטיקה של ארצות הברית כחבר מועצת העירייה בקרטיס שבנברסקה, והיה חבר המועצה מ--1908 עד 1913. מאוחר יותר היה חבר מועצת החינוך של העיר אומהה. במקביל, בין השנים 1908 עד 1940, עבד באטלר בטחינת קמח ובעסקי התבואה.

ב-1936 היה באטלר לחבר הוועדה הרפובליקנית הלאומית. ב-1940 עזב את הוועדה עם היבחרו לסנאט של ארצות הברית. הוא נבחר לסנאט פעמיים נוספות לתקופות כהונה בת שש שנים כל אחת, בבחירות אמצע הכהונה ב-1946 ובבחירות 1952. באטלר כיהן כיו"ר הוועדה לאדמות ציבוריות של הסנאט במהלך הקונגרס ה-80 של ארצות הברית (1949-1947) וכיושב ראש "ועדת הפנים ולענייני איים" בקונגרס ה-83. אף על פי שהיה מתנגד איתן להקמת מדינה בשטחי אלסקה במהלך רוב הקריירה שלו בסנאט, נמלך באטלר בדעתו במהלך החודשים האחרונים לחייו.

באטלר, ביחד עם עמיתו לייצוג נברסקה בסנאט קנת' ורי, נודע בעיקר בזכות התנגדותו העזה למעורבות אמריקאית בקהילה הבינלאומית, כולל כניסה למלחמת העולם השנייה, למלחמה הקרה ולמלחמת קוריאה. הוא שיקוף את עמדת ההתבדלות בה נקטו תושבי נברסקה האמריקאים-גרמנים, שהיו מיעוט גדול במדינה זו. הוא התנגד נמרצות לכל מתן הלוואות או סיוע חוץ לאירופה, כולל לתוכנית מרשל. באטלר לא האמין כי ברית המועצות מאיימת על האינטרסים המדינתיים של נברסקה, והתנגד באופן נחרץ לדוקטרינת טרומן ולהקמת ארגון האמנה הצפון אטלנטית. כמעט בכל תחום אפשרי של מדיניות ואידאולוגיה יצא באטלר חוצץ נגד נשיא ארצות הברית הארי טרומן.

באטלר נפטר בלילה של 1 ביולי 1954, בעודו מכהן בתפקיד, כתוצאה מאירוע מוחי שתקף אותו מוקדם יותר באותו היום. רוברט ב. קרוסבי, אז מושל מדינת נברסקה, מינה את סמואל ויליאמס ריינולדס למלא את מקומו של באטלר בסנאט.

== קישורים חיצוניים ==

* 
* 

==הערות שוליים==

קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מנברסקה
קטגוריה:מהנדסים אמריקאים
קטגוריה:אמריקאים שנולדו ב-1878
קטגוריה:אמריקאים שנפטרו ב-1954
שם (אלבום)

שֵׁם הוא אלבום הסולו השישי של יהודית רביץ, אשר יצא ביולי 1990.

== רשימת רצועות ==

== משתתפים ==
*שמרית אור - כתיבת כל מילות השירים
*יהודית רביץ - כל הלחנים
*יהודית רביץ, ירון בכר - הפקה מוזיקלית
*ירון בכר - עיבודים
*ירון בכר - קלידים, פסנתר אקוסטי, תיכנות תופים
*יהודית רביץ - שירה, גיטרה חשמלית ואקוסטית
*בנצי גפני - גיטרה בס
*אלון הלל - תופים, כלי הקשה ומצילות
*הוקלט באולפני "המון" יוני-יולי 1990
*יעקב מורנו - טכנאי הקלטות ומיקסים
*עוזרי טכנאי: עדי פלטינוב, עודד פרח, עמי איילי
*טמירה ירדני - מפיקה בפועל

==קישורים חיצוניים==

* [https://www.discogs.com/יהודית-רביץ-שם-Shem/master/1662714 יהודית רביץ - שם] באתר Discogs

קטגוריה:אלבומי 1990
קטגוריה:אלבומי יהודית רביץ
קטגוריה:אלבומים בעברית
קטגוריה:אלבומים שהופקו על ידי יהודית רביץ
קטגוריה:אלבומי חברת הליקון
היי פידליטי

היי פידליטי (באנגלית: High Fidelity) היא חברת תקליטים ישראלית.

החברה נוסדה בשנת 2000 על ידי דדי יצחייק. החברה מחזיקה במספר חנויות המתמחות במוזיקה בתל אביב-יפו, בהם "קצת אחרת", "חנות המטאל", ו"קרמבו רקרודס".

אמנים בולטים רבים מיוצגים על ידי החברה, בהם ניתן למנות את אסף אבידן, רוקפור, אסף אמדורסקי ומופע הארנבות של ד"ר קספר.

היי פידליטי היא המפיצה הישראלית הרשמית של חברת התקליטים וורנר מיוזיק גרופ וחברות הבת שלה, יחד חברת התקליטים הישראלית לב גרופ מדיה. בין החברות הנוספות אותן מפיצה היי פידליטי בישראל ניתן למנות את דראג סיטי , אניה רקורדס , צ'רי רד רקורדס ודרייפוס רקורדס .

== קישורים חיצוניים ==
* (בארכיון האינטרנט)
* 

קטגוריה:חברות תקליטים ישראליות
You Already Know

You Already Know (בעברית: את כבר יודעת) הוא סינגל שהקליטה הזמרת-יוצרת האמריקאית פרגי, ביחד עם הראפרית הטרינידדית ניקי מינאז', מתוך האלבום, Double Dutchess.<ref name=":0"></ref><ref name=":1"></ref><ref name=":4"></ref> השיר יצא לאור ב-25 באוגוסט 2017, כסינגל הרביעי מתוך האלבום.<ref name=":0" /><ref name=":1" /><ref name=":4" />

עם יציאתו נכנס השיר אל המקום ה-19 במצעד שירי האינדי.<ref></ref>

== רקע וכתיבה ==
השיר נכתב על ידי פרגי, ויל.איי.אם, ניקי מינאז', ג'יימס בראון וביג דדי קיין והופק על ידי ויל.איי.אם גם כן.<ref></ref> ג'ורדן מילר מ-Breathe Heavy הגיב בחיוב כלפי השיר וכינה אותו "טרי עד מוות". בנוסף לכך, הוא שיבח את קטע הראפ של ניקי מינאז'.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של פרגי ב-13 בספטמבר 2017.<ref name=":2"></ref> הקליפ צולם כולו בשחור-לבן ובו ניתן לראות את פרגי כשהיא לובשת חליפה, תוך שהיא מבצעת תנועות שונות. בהמשך, מצטרפת אליה מינאז'.<ref name=":2" />

נכון לאפריל 2020, מונה הצפיות של הקליפ עומד על לעמלה מ-18 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
! colspan="2" |<abbr>מקור</abbr>
|-
!עולם
|25 באוגוסט 2017
|הזרמת מוזיקה • הורדה דיגיטלית
|דאצ'ז
| colspan="2" |<ref name=":1"/>
|-
! rowspan="2" |ארצות הברית
| rowspan="2" |12 בספטמבר 2017
|רדיו מיינסטרים
| rowspan="2" |BMG
|<ref></ref>
| rowspan="2" |<ref></ref>
|-
|רדיו שירים קצביים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי פרגי
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי פרגי
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ויל.איי.אם
קטגוריה:וידאו קליפים בשחור-לבן
מעביר דף

"מעביר דף" (ידוע כ"המיסטיקנים הסינים") הוא שיר, שכתב והלחין שלמה ארצי ובוצע במקור על ידי הזמרת הישראלית נורית גלרון בשנת 1996, כחלק מאלבום האולפן האחד-עשר שלה, המקום ההוא (1996).<ref></ref> גרסתה דורגה במקום הראשון במשך שבועיים במצעד העברי השבועי של רשת ג' והייתה ללהיט ארצי.<ref></ref>

בשנת 2000 הקליט ארצי ביחד עם גלרון את "מעביר דף" בתור דואט משותף, כחלק מאלבום האולפן העשרים-ואחד שלו, אהבתיהם.<ref></ref>

באוגוסט 2019, לרגל מופע "50 שנה בלייב" ביצעו השניים את "מעביר דף (המיסטיקנים הסינים)" בשידור חי.<ref></ref>

== רקע ==
השיר מדבר על תהליך ההתקרבות וההתרחקות בין בני זוג הנמצאים בקשר ארוך בשנים.

"מעביר דף" בוצע במקור על ידי נורית גלרון ונכלל באלבום האולפן האחד-עשר שלה, המקום ההוא שיצא באותה שנה. ביצועה דורג במקום ה-18 במצעד הפזמונים העברי השנתי של רשת ג'. בשנת 2000 הוציא שלמה ארצי את אלבומו העשרים-ואחד אהבתיהם, שכלל עיבודים מוזיקליים חדשים לשיריו, ובו הקליט גרסת דואט לשיר יחד עם נורית גלרון. חלק ממילות השיר אותן שר ארצי הותאמו ללשון זכר. בשנת 2012 ביצעה גלרון את השיר בעיבוד מחודש עבור מופעה "אנפלאגד".

== מיקומי שיא ==

== קישורים חיצוניים ==
* 
* 
* יוסי חרסונסקי, [https://yosmusic.com/נורית-גלרון-המיסטיקנים-הסינים/ עיון ביקורת], באתר חרסונסקי מיוסיק
* [https://www.nli.org.il/he/items/NNL_MUSIC_AL990036594730205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1996
קטגוריה:שירי 2000
קטגוריה:סינגלים מ-1996
קטגוריה:שירי נורית גלרון
קטגוריה:שירי שלמה ארצי
קטגוריה:דואטים
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירי אהבה בעברית
קטגוריה:סינגלים בהוצאת NMC יונייטד אנטרטיינמנט
יריד ההבלים (סדרה, 2018)

יריד ההבלים (באנגלית: Vanity Fair) היא מיני-סדרת דרמה היסטורית המבוססת על הרומן באותו שם מאת ויליאם מייקפיס תאקרי. את הסדרה הפיקה חברת Mammoth Screen, והפיצו רשת ITV ואולפני אמזון.

בסדרה מככבת אוליביה קוק בתפקיד בקי שארפ, יחד עם טום בייטמן בתפקיד קפטן רודון קרולי, ומייקל פיילין שמגלם את הסופר ויליאם מייקפיס תאקרי.

==צוות השחקנים==
===תפקידים ראשיים===
* אוליביה קוק – בקי שארפ, בתם של שחקנית אופרה צרפתייה ושל אמן. שארפ היא בחורה פקחית וצינית הנחושה לסלול את דרכה לחברה הגבוהה. היא משתמשת בקסמיה לפתות גברים מהמעמד הגבוה.
* קלודיה ג'סי – אמיליה סדלי, צעירה תמימה וטובת לב, ממשפחה אמידה בלונדון, שמתיידדת עם בקי באקדמיה לבנות של מיס פינקרטון. היא מזמינה את בקי לשהות בביתה בלונדון אחרי שהן מסיימות את לימודיהן באקדמיה.
* טום בייטמן – רודון קרולי, קצין פרשים קל דעת, הבן הצעיר במשפחת קרולי, ואהוד על דודתו מטילדה. עד שהוא מתחתן עם בקי, אשה ממעמד נמוך בהרבה משלו.
* ג'וני פלין – ויליאם דובין, קולונל בצבא וחברו הטוב ביותר של ג'ורג' אוסבורן, אהובה של אמיליה
* צ'ארלי רואו – ג'ורג' אוסבורן, בנו של סוחר עשיר, ג'ון אוסבורן, ואהוב ילדות של אמיליה, ובהמשך בעלה. הוא יוצא כנגד אביו ומתחתן עם אהובתו.
* סיימון ראסל ביל – מר ג'ון סדלי, אביהם של אמיליה וג'וס ובעלה של לואיזה. מר סדלי פושט רגל ומתרושש.
* אנתוני הד – לורד סטיין, מרקיז עשיר ובעל השפעה, שנדלק על בקי.
* מרטין קלונס – סר פיט קרולי, ברונט גס רוח והולל, ששוכר את בקי כאומנת לבנותיו. אחר כך הוא נדלק עליה ומציע לה נישואים, אך מגלה שהיא התארסה בסתר לבנו רודון.
* פרנסס דה לה טור – ליידי מטילדה קרולי, דודתם העשירה של בני משפחת קרולי.
* מייקל פיילין – ויליאם מייקפיס תאקרי, מחבר הרומן "יריד ההבלים", והמספר בסדרה.
* רוברט פיו – מר ג'ון אוסבורן, אביו של ג'ורג', שאוסר עליו להתחתן עם אמיליה.
* סוראן ג'ונס – מיס פינקרטון, מנהלת האקדמיה לבנות שבו למדו אמיליה ובקי.
* דייוויד פין – ג'וס סדלי, אחיה של אמיליה שחזר מהודו, והוא נמשך לבקי.
* קלייר סקינר – גברת לואיזה סדלי, אמם של אמיליה וג'וס, אשתו של ג'ון
* מתיו ביינטון – ביוט קרולי, אחיו הכומר של רודון.
* שאן קליפורד – מרתה קרולי, אשתו של ביוט.
* פליסיטי מונטגיו – ארבלה בריגס, בת לוויה של ליידי מטילדה, ובהמשך של בקי.
* מוניקה דולן – גברת פגי או'דאוד.

===תפקידי משנה===
* אלי קנדריק – ג'יין אוסבורן
* אליזבת ברינגטון – ליידי בראקרס
* סאלי פיליפס – ליידי סטיין
* ריצ'רד דיקסון – גנרל טופו
* פיטר וייט – מר ראגלס
* מייקל פיצסימונס – מייג'ור מייקל או'דאוד

==הפקה==
קוטג' באחוזת Chevening House שבסבנאוקס בקנט שימש לצילומי ביתם של משפחת רודון. אתר צילום נוסף בסבנאוקס היה ב-Squerryes Court עבור פנים בית הספר של מיס פינקרטון (סוראן ג'ונס). סצנה בטיילת שכללה חיילים וסוסים צולמה מחוץ למלון רויאל בדיל שבקנט. צילומים אחרים נערכו בלונדון במספנה ההיסטורית בצ'טם, וב-Anchor Wharf.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה מקוריות של אמזון
Tina Live in Europe

Tina Live in Europe (בעברית: טינה בהופעה חיה באירופה) הוא אלבום ההופעה החיה הראשון של הזמרת האמריקאית טינה טרנר על ידי קפיטול רקורדס ב-1988. אלבום זה מתעד את הופעותיה של הזמרת ברחבי אירופה במהלך סיבוב ההופעות שלה "Break Every Rule World Tour".

== קידום ==
על מנת לקדם את האלבום שחררה טרנר 5 סינגלים מהאלבום אשר כולם היו סינגלים ששחררה טרנר בעבר אך היא שחררה אותם מחדש בגרסת ההופעה החיה. הסינגל הראשון היה השיר "Nutbush City Limits" אותו הוציאה טרנר במסגרת ההרכב המוזיקלי שלה ושל בעלה אייק וטינה טרנר. הסינגל השני מאלבום היה השיר "Addicted to Love", גרסת כיסוי לשירו של רוברט פלמר וכך גם שאר הסינגלים שגם הם היו גרסאות כיסוי לשירים אשר טרנר ביצעה במהלך ההופעה.

== הצלחה מסחרית ==
האלבום הצליח להגיע למעמד פלטינה כפולה בהולנד, מעמד פלטינה באוסטריה, ולמעמד זהב בברזיל, גרמניה, ספרד ובריטניה. בארצות הברית מכר 200 אלף עותקים ובכך לא היה זכאי למעמד מכיוון שעל מנת לקבל מעמד במדינה יש צורך למכור לפחות 300 אלף עותקים.

== שבחים ==
ב-1989 האלבום זכה בפרס גראמי בקטגוריית "הביצוע הרוקיסטי הנשי הטוב ביותר".

== רשימת רצועות ==

==קישורים חיצוניים==

קטגוריה:אלבומי טינה טרנר
קטגוריה:אלבומי הופעה באנגלית
קטגוריה:אלבומי חברת קפיטול רקורדס
When I Get Home

When I Get Home (בעברית: כשאגיע הביתה) הוא אלבום האולפן הרביעי של הזמרת-יוצרת האמריקאית סולאנג' נואלס.<ref name=":0"></ref> האלבום יצא לאור ב-1 במרץ 2019 על ידי חברת התקליטים קולומביה רקורדס.<ref name=":0" />

האלבום הגיע למקום השביעי במצעד הבילבורד 200.<ref></ref>

==רשימת רצועות==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2019
קטגוריה:אלבומי סולאנג' נואלס
קטגוריה:אלבומים חזותיים
קטגוריה:אלבומים באנגלית
קטגוריה:אלבומים שהופקו על ידי פארל ויליאמס
קטגוריה:אלבומי חברת קולומביה רקורדס
הר פרס (אנטארקטיקה)

מפת רכס סנטינל; הר פרס נמצא במרכז החלק הימני {{ש}} של הרביע השני משמאל בשורה העליונה של רביעי המפה
הר פְּרֶס (באנגלית: Mount Press) הוא פסגה בצפון חלקו המרכזי של רכס סנטינל בהרי אלזוורת', שבאנטארקטיקה.

גובהה של הפסגה 3,830 מטרים מעל פני הים.

אוכף זבגור מקשר בין הר פרס לפסגת אייר.

ההר מתנשא מעל קרחון אמברי שמצפון לו; ומעל קרחון אלן שמדרום-מזרח לו.

הר פרס הוא ההר הגבוה ביותר ברכס פרובודה.

ההר ממוקם 4.42 קילומטרים צפונית - צפון-מזרחית לפסגת אייר; 8.78 קילומטרים צפונית-מזרחית להר אנדרסון; 7.19 קילומטרים מזרחית-צפונית להר דייוויס; ו- 3 קילומטרים דרומית - מערבית להר טוד.

== היסטוריה ==
=== מיפוי הפסגה ===

הפסגה מופתה לראשונה על ידי משלחת החצייה של ארץ מרי בירד (Marie Byrd Land Traverse Party), אשר חקרה את האזור בעונת המחקר (הקיץ האנטארקטי) 1957–1958 בפיקודו של צ'ארלס בנטלי. המיפוי עודכן על ידי סוקרים אמריקאיים בשנת 1961, ומופה בשנית בשנת 1988. ההר מופה שוב בשנת 2006 על ידי דמיאן גילדאה.

=== מקור השם ===

הפסגה נקראת על שמו של פרנק פרס (Frank Press), סגן יושב ראש הפאנל הטכני לחקר הקרחונים של הוועד הלאומי האמריקני למען השנה הגאופיזית הבינלאומית; ומאוחר יותר (לאחר שנת 1977) היה היועץ המדעי של הבית הלבן (היועץ לענייני מדע של נשיא ארצות הברית, העומד בראש משרד המדע והטכנולוגיה של ארצות הברית (Office of Science and Technology Policy)).

=== הטיפוס על הפסגה ===

הראשונים שטיפסו לפסגה היו ג'ד בראון (Jed Brown) האמריקני והצ'יליאנים קמילו ראדה (Camilo Rada) ומריה פז "פאצ'י" איבארה (Maria Paz 'Pachi' Ibarra) ב־31 בדצמבר 2006.

== לקריאה נוספת ==
* [https://www.washingtonpost.com/local/obituaries/frank-press-guiding-force-in-us-science-policy-for-years-dies-at-95/2020/01/31/f73768ae-442f-11ea-b503-2b077c436617_story.html קורות חייו של פרנק פקס] באתר הוושינגטון פוסט

<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT9&lpg=PT9&dq=%22Mount+Press%22+Antarctica&source=bl&ots=C9GdA8XB59&sig=ACfU3U1XxCTNvtYQCjhoT7U0Yv3T-9ehcQ&hl=en&sa=X&ved=2ahUKEwibm_fZnoTpAhUvy4UKHU7kCD4Q6AEwA3oECA8QAQ#v=onepage&q=%22Mount%20Press%22%20Antarctica&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12050 הר פרס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130341 הר פרס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11575&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פרס] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-85.89507389265168,-78.11645803646515,12&?query=mount%20press&?map_type=hybrid תצלום לוויין של אזור הר פרס, תוך סימון אתרים נוספים באזור] באתר copernix
* [https://www.peakbagger.com/peak.aspx?pid=12091 הר פרס] באתר peakbagger

== הערות שוליים ==

פרס
פרס
A Seat at the Table

A Seat at the Table (בעברית: מושב ליד השולחן) הוא אלבום האולפן השלישי של הזמרת-יוצרת האמריקאית סולאנג' נואלס.<ref name=":0"></ref> האלבום יצא לאור ב-30 בספטמבר 2016 על ידי חברת התקליטים קולומביה רקורדס.<ref name=":0" />

האלבום הגיע למקום הראשון במצעד הבילבורד 200.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
!בריטניה (BPI)<ref></ref>
|כסף
|60,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="3" |עולם
|30 בספטמבר 2016
|הזרמת מוזיקה • הורדה דיגיטלית
| rowspan="3" |סיינט • קולומביה • סוני מיוזיק
|<ref></ref>
|-
|18 בנובמבר 2016
|תקליטור
|<ref></ref>
|-
|9 בדצמבר 2016
|תקליט
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2016
קטגוריה:אלבומי סולאנג' נואלס
קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהופקו על ידי רוסטאם באטמנגליג'
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
אילן בבילון

אילן שושנה (ידוע בשם הבמה אילן בבילון) הוא ראפר ישראלי.

== ביוגרפיה ==
ב-2003 הצטרף בבילון ללייבל "משפחת תאקט". בשנה שלאחר מכן, השתתף באלבום של הלייבל "אולסטארז". כבר באותה שנה, עזב את הלייבל לטובת הלייבל "בייס רקורדס".

ב-2006 תבע את מייסד משפחת תאקט, הראפר סאבלימינל על פגיעה בזכויות יוצרים בשווי 300,000 שקלים, בטענה שלא שילם לו תמלוגים והשתמש בשיריו באלבום "אולסטארז" של משפחת תאקט ללא הסכמתו.

ב-2007 הוציא את אלבום הבכורה שלו באנגלית, "First Impression", אשר משלב את סגנונות ההיפ הופ והמוזיקה האלקטרונית.

== דיסקוגרפיה ==
* 2007: First Impression

== קישורים חיצוניים ==

== הערות שוליים ==

קטגוריה:ראפרים ישראלים
קטגוריה:אמני תאקט
קטגוריה:ישראלים שנולדו במאה ה-20
סמל בצלאל (יעקב שטארק)

סמל בצלאל הוא כינוי להדפס שעיצב יעקב שטארק בשנים 1907–1915, ופורסם כגלויה.

==תיאור==
יעקב שטארק, תלמיד המחזור הראשון של בצלאל, בית מדרש לאמנות ולמלאכות-אמנות בירושלים, יצר את העבודה כנראה באזור 1908, אז עבר בית הספר ממשכנו בבית הקיסרית טאיתו ל"בתי בצלאל" המתוארים בו. היא פורסמה על ידי יעקב בן דב כגלויה בטכניקה של הדפס אבן, כנראה לאחר מותו של שטארק, בשנת 1915.

עיצובו של שטארק בנוי במבנה של טריפטיכון. במרכז העבודה מופיעה דמותו של בוריס שץ, מייסד בית הספר. מאחוריו תיאור ראש פסלו של בוריס שץ - "מתתיהו החשמונאי" (1894) וארון הברית, שעליו עומדות שני מנורות. תיאור זה של הארון מבוסס על עיצובו של אפרים משה ליליין לסמל בית-הספר. שני חלקיו הקיצוניים של הטריפטיכון מציגים ניגודיות, האופיינית ליצירות בצלאל המוקדמות, שהושפעו מעיצוביו של ליליין. ניגודיות זו מציגה את "בצלאל" כביטוי לגאולה ולציונות. בצד אחד מופיע תיאור של כישור ונול, ומאחוריהם תיאור של ירושלים ושל "בתי בצלאל" באור הבוקר. לעומת זאת, בצדו השני של הטריפטיכון מתוארת שורת כפות ידיים מושטות לעזרה בתוך נוף לילי. סביב הטריפטיכון מופיעה מסגרת ובה ציטוט מתוך ספר שמות (לא) ובו תיאור בניית המשכן על ידי בצלאל בן אורי.

==קישורים חיצוניים==

קטגוריה:בוריס שץ
קטגוריה:הדפס ישראלי
קטגוריה:הדפסי אבן
קטגוריה:בצלאל, בית מדרש לאמנות ולמלאכות-אמנות
קטגוריה:טריפטיכון
קטגוריה:איקונוגרפיה ציונית
סוזדל

סוּזְדָל (ברוסית: Суздаль) היא עיירה במחוז ולדימיר שברוסיה. היא הקטנה ביישובי טבעת הזהב של רוסיה, ושוכנת על גדות נהר הקמנקה, כ-26 ק"מ מצפון לעיר ולדימיר. האוכלוסייה מנתה 9,618 נפש ב-2018. הכלכלה המקומית מתבססת בעיקר על תיירות. הקרמלין העירוני ומנזר אותימיוס הקדוש, שבשטח העיר, הם חלק מהאתרים הלבנים בוולדימיר ובסוזדל, אתר מורשת עולמית.

העיר מוזכרת ברשומות לראשונה בשנת 1024, ונוסדה כנראה זמן קצר קודם לכן. ב-1125 העביר הנסיך יורי דולגורוקי את בירת נסיכות ולדימיר אל העיר. ב-1157 היא איבדה מעמד זה לטובת ולדימיר. סוזדל הייתה עיר חשובה במהלך שלטון המונגולים. ב-1341 היא התאחדה עם ניז'ני נובגורוד ליצירת נסיכות אחת, שסופחה לנסיכות מוסקבה ב-1392. ב-1445 הובס וסילי השני, נסיך מוסקבה על ידי המונגולים בסמוך לעיר, נפל בשבי וסוזדל הייתה למשיסה.

ב, סביב תקופת שלטונו של איוואן האיום, עברה העיר תנופת פיתוח עצומה, בעיקר בתחום הדת. בשיאה, היו בה ארבעים כנסיות ואחד-עשר מנזרים לאוכלוסייה של כמה אלפים בודדים. ב-1610 העיר נחרבה כמעט כליל על ידי צבא פולין-ליטא, וב-1655 מתה מחצית מאוכלוסייתה במגפת הדבר.

העיר שקעה סופית ב-1864, לאחר שהפסידה לוולדימיר במאבק על סלילת מסילת הרכבת הטרנס-סיבירית דרך שטחן. כל הסחר והתעבורה עברו אל בירת המחוז, וסוזדל כמעט לא התפתחה בעשורים הבאים. ב-1967 קיבלה מעמד מיוחד של עיר לשימור. נופה הקדם-מודרני והציורי עשה אותה לאתר פופולרי לצילום סרטים וסדרות היסטוריות.

==קישורים חיצוניים==

* 

קטגוריה:רוסיה: אתרי מורשת עולמית
קטגוריה:מחוז ולדימיר: ערים
קטגוריה:טבעת הזהב של רוסיה
קטגוריה:יישובים שהוקמו במאה ה-11
סמיון גריגורייביץ' גלפרג

סמיון גריגורייביץ' גלפרג (בחלק מן התעודות גלפר) (1924–1943) היה לוחם יהודי סובייטי, מפקד כיתה בגדוד הסיור הממונע של החטיבה הממונעת מס' 69 (הקורפוס הממוכן ה-9, ארמיית הטנקים השלישית בחזית וורונז') ב. עוטר באות "גיבור ברית המועצות".

==קורות חיים==
נולד באודסה במשפחה יהודית ממעמד הפועלים. לאחר שסיים 7 שנות לימוד של בית הספר, עבד כמכונאי רכב. בשנת 1942 גויס לצבא האדום ממקום האוואקואציה של משפחתו בטשקנט.

נמצא בחזית מאז 1943. נפצע קל במהלך הקרבות טרם הגעה לדנייפר. כיתת הסיור הממונע בפיקודו בליל לקראת 22 בספטמבר היה בין הראשונים בגדוד לצלוח את הנהר ולאחר יצירת מובלעת בוקרין בגדה הימנית שלו ניהל קרב עם כוחות ורמאכט. במהלך הלחימה, ליד כפרים לוקוביצי ו גריגורובקה (בין מחוז צ'רקסי למחוז קנייב) הצליחה כיתתו לחסל שני טנקים ואופנוע וכחמש עשרה חיילים. ב-29 בספטמבר, בקרב על גבע שולטת, החליף את מפקד המחלקה שנהרג, הוביל מחלקה לתקיפה שחיסלה כוח של כ-50 חיילים, וחיסל עוד טנק באופן אישי. הוא נהרג בקרב הזה, בהיותו בדרגת סמל זוטר.

נקבר בכפר מאלי בוקרין בנפת מירונוב של מחוז קייב. במקום הוצבה אנדרטה לגיבורי צליחת דנייפר.

== קישורים חיצוניים ==

== הערות שוליים ==

קטגוריה:יהודים אנשי הצבא האדום במלחמת העולם השנייה
קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1924
קטגוריה:סובייטים שנפטרו ב-1943
רכס פרובודה

מפת רכס סנטינל; רכס פרובודה נמצא במרכז החלק השמאלי{{ש}} של הרביע השלישי משמאל בשורה העליונה של רביעי המפה
רכס פרובודה (באנגלית: Probuda Ridge; בבולגרית: хребет Пробуда) הוא רכס הרים בצפון רכס סנטינל, בהרי אלזוורת', שבאנטארקטיקה.

אורכו של הרכס 15 קילומטרים; ורוחבו 4.5 קילומטרים. 

הרכס יורד מהר אנדרסון לכיוון צפון - צפון-מזרח לעבר הר טוד. 

שיא גובהו של הרכס (פסגת אייר) מתנשאת לגובה של 3,368 מטרים מעל פני הים; כמו כן ברכס נמצא הר פרס (שגובהו 3,372 מטרים מעל פני הים); והר טוד (שגובהו 3,650 מטרים מעל פני הים). 

הרכס מתנשא מעל קרחון אמברי שממערב ומצפון לרכס; מעל קרחון פאטליינה שמצפון-מזרח לרכס; ומעל קרחון אלן וקרחון היובל שלו קרחון פונפון שמדרום-מזרח לרכס. 

אוכף צ'פינו מקשר בין הרכס לבין רמת באנגיי שמצפון מזרח לרכס. 

== היסטוריה ==
=== מיפוי הרכס ===

הרכס מופה על ידי סוקרים אמריקאיים בשנת 1961, ומופה בשנית בשנת 1988.

=== מקור השם ===

הרכס נקרא על שמו של הכפר פרובודה שבצפון-מזרח בולגריה.

=== הטיפוס על הרכס ===

הראשונים שטיפסו לפסגת הר פרס (פסגת הרכס) היה הצוות האמריקני והצ'יליאנים בראשותו של דמיאן גילדאה ב- 31 בדצמבר 2006.

== לקריאה נוספת ==

* [http://apcbg.org/gazet-bg.pdf רכס פרובודה] בגאזט האנטארקטי הבולגרי 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18770&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פרובודה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-85.93241830731908,-78.12903090528982,13&?query=&?map_type=hybrid תצלום לוויין של אזור הרכס, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
פרובודה
דסטיניישן X (2009)

{| class="wikitable" align="left"
|-
! colspan="3" align="center" | דסטיניישן X (2009)
|-
! colspan="3" align="center" <small>הפוסטר הרשמי של האירוע בכיכובם של מגוון מתאבקים</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 15 במרץ 2009
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
! colspan="3" | סדרת אירועי שלם וצפה של TNA
|-
|align="center"|אגיינסט אול אודס
|align="center"|דסטיניישן X(2009)
|align="center"|לוקדאון
|-
! colspan="3" align="center" | סדרת אירועי דסטיניישן X
|-
|align="center"|2008
|align="center"|דסטיניישן X(2009)
|align="center"|2010
|}
דסטיניישן X (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 במרץ 2009, באולם האימפקט זון שבאורלנדו, פלורידה. האירוע היה האירוע החמישי בסדרת אירועי דסטיניישן X. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, סטינג ניצח את קורט אנגל ושמר על אליפות העולם במשקל כבד של TNA בקרב שבו ג'ף ג'ארט שימש כשופט המיוחד ומיק פולי שימש כעוזר השופט המיוחד. עוד ברשימת הקרבות, סואיסייד ניצח את אלכס שלי, כריס סייבן, קונסקוונסס קריד וג'יי לית'ל בקרב אולטימייט X וזכה באליפות ה-X דיוויז'ן של TNA, ו-AJ סטיילס ניצח את בוקר טי וזכה באליפות האגדות של TNA.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || המושלת, רוקסי וטיילור ויילד ניצחו את הביוטיפול פיפל (אנג'לינה לאב, מדיסון ריין וולווט סקיי) || קרב שלוש נגד שלוש || 05:04
|-
| 2 || ברוטוס מגנוס ניצח את אריק יאנג || קרב יחידים || 04:45
|-
| 3 || מאט מורגן ניצח את אביס || קרב 10,000 נעצים || 08:48
|-
| 4 || אווסום קונג (א) ניצחה את סוג'ורנר בולט || קרב יחידים על אליפות נשות הנוקאאוטס של TNA || 04:17
|-
| 5 || סקוט סטיינר ניצח את סמואה ג'ו בפסילה || קרב יחידים || 01:30
|-
| 6 || AJ סטיילס ניצח את בוקר טי (א) (עם שארמל) || קרב יחידים על אליפות האגדות של TNA || 09:14
|-
| 7 || Team 3D (בראדר ריי ובראדר דיבון) ניצחו את ביר מאני, אינק (ג'יימס סטורם ורוברט רוד) (א) בספירת חוץ || קרב ללא פסילות "המפסידים עוזבים את העיר" על אליפות הזוגות העולמית של TNA || 11:20
|-
| 8 || סואיסייד ניצח את אלכס שלי (א), כריס סייבן, קונסקוונסס קריד וג'יי לית'ל || קרב אולטימייט X על אליפות ה-X דיוויז'ן של TNA || 14:10
|-
| 9 || סטינג (א) ניצח את קורט אנגל || קרב יחידים על אליפות העולם במשקל כבד של TNA (ג'ף ג'ארט שימש כשופט המיוחד ומיק פולי שימש כעוזר השופט המיוחד) || 13:50
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2009 בספורט
קטגוריה:2009 בארצות הברית
דסטיניישן X (2010)

{| class="wikitable" align="left"
|-
! colspan="3" align="center" | דסטיניישן X (2010)
|-
! colspan="3" align="center" <small>הפוסטר הרשמי של האירוע בכיכובם של מגוון מתאבקים</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 21 במרץ 2010
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
| align="center" |סיסמה פרסומית || colspan="2" align="left" | A Night When the X DivisionWill Shine
|-
! colspan="3" | סדרת אירועי שלם וצפה של TNA
|-
|align="center"|אגיינסט אול אודס
|align="center"|דסטיניישן X(2010)
|align="center"|לוקדאון
|-
! colspan="3" align="center" | סדרת אירועי דסטיניישן X
|-
|align="center"|2009
|align="center"|דסטיניישן X(2010)
|align="center"|2011
|}
דסטיניישן X (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-21 במרץ 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי דסטיניישן X. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. הקרב המרכזי בין AJ סטיילס לאביס על אליפות העולם במשקל כבד של TNA הסתיים ללא הכרעה. עוד ברשימת הקרבות, דאג וויליאמס ניצח את שאנון מור ושמר על אליפות ה-X דיוויז'ן של TNA, הרננדז ומאט מורגן ניצחו את ביר מאני, אינק (ג'יימס סטורם ורוברט רוד) ושמרו על אליפות הזוגות העולמית של TNA, המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) בקרב אולטימייט X, וקורט אנגל ניצח את מר אנדרסון בהכנעה.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || קאזריאן ניצח את אמייזינג רד, בריאן קנדריק ודניאלס || קרב סולם || 13:38
|-
| 2 || טארה (א) ניצחה את דפני || קרב יחידים על אליפות נשות הנוקאאוטס של TNA || 06:42
|-
| 3 || רוב טרי (א) ניצח את מגנוס || קרב יחידים על האליפות הגלובלית של TNA || 01:23
|-
| 4 || המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) || קרב אולטימייט X || 12:03
|-
| 5 || הבנד (סקוט הול וסיקס-פאק) ניצחו את אריק יאנג וקווין נאש || קרב זוגות || 07:56
|-
| 6 || דאג וויליאמס (א) ניצח את שאנון מור || קרב יחידים על אליפות ה-X דיוויז'ן של TNA || 06:19
|-
| 7 || הרננדז ומאט מורגן (א) ניצחו את ביר מאני, אינק (ג'יימס סטורם ורוברט רוד) || קרב זוגות על אליפות הזוגות העולמית של TNA || 11:22
|-
| 8 || קורט אנגל ניצח את מר אנדרסון בהכנעה || קרב יחידים || 17:36
|-
| 9 || AJ סטיילס (א) (עם צ'לסי וריק פלייר) נגד אביס הסתיים ללא הכרעה || קרב יחידים על אליפות העולם במשקל כבד של TNA || 14:56
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
אוכף זבגור

מפת רכס סנטינל; האוכף נמצא במרכז החלק הימני{{ש}} של הרביע השני משמאל בשורה העליונה של רביעי המפה
אוכף זבגור או אוכף זווגור (באנגלית: Zvegor Saddle; בבולגרית: Звегорска седловина) הוא אוכף (מעבר הרים) בין פסגת אייר להר פרס, ברכס פרובודה שבצפון מרכזו של רכס סנטינל בהרי אלזוורת', שבאנטארקטיקה. 

גובהו של האוכף 2,500 מטרים מעל פני הים. 

האוכף מתנשא מעל קרחון אמברי מצפון-צפון-מערב ומעל וקרחון אלן מדרום-מזרח. 

האוכף ממוקם 840 מטרים צפונית לפסגת אייר; 5.19 קילומטרים צפונית-מזרחית להר אנדרסון; 4.31 קילומטרים מזרחית - צפונית להר בנטלי; 3.66 קילומטרים דרומית - דרום-מערבית להר פרס; ו-6.5 קילומטרים דרומית - דרום-מערבית להר טוד. 

== היסטוריה ==
=== מיפוי האוכף ===

האוכף מופה על ידי סוקרים אמריקאיים בשנת 1961, ומופה בשנית בשנת 1988.

=== מקור השם ===

האוכף נקרא על שמו של הכפר זבגור שבצפון-מזרח בולגריה.

== לקריאה נוספת ==

* [http://apcbg.org/gazet-bg.pdf רכס פרובודה] בגאזט האנטארקטי הבולגרי 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18878&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אוכף זבגור] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-85.99108569311524,-78.14374443366,12&?query=&?map_type=hybrid תצלום לוויין של אזור הר האוכף, תוך סימון אתרים נוספים באזור] באתר copernix

== הערות שוליים ==
 

קטגוריה:בולגריה באנטארקטיקה
זבגור
רבל סאן

יואל ג'ייסון קווינגטון (באנגלית: Joel Jason Covington; נולד ב-19 ביוני 1978), ידוע בשם הבמה רבל סאן (Rebel Sun), או לעיתים כ-A7, הוא ראפר ומפיק מוזיקלי ישראלי-אמריקאי.

== ביוגרפיה ==
ב-2003 הקים את להקת "קולולוש". ההרכב משלב את סגנונות ההיפ-הופ, הג'אז והפאנק. במהלך שנות פעילותם, שיתפו פעולה עם אמנים כגון אמן הג'אז האמריקאי באני סיגלר, דייוויד אייבורי ואמנים בינלאומיים נוספים. ב-2006 הוציאו קולולוש את הסינגל "Fight Rebel Sun", השיר הוקלט כחלק ממאבק להשארתו של רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית.

ב-2008 הוציא יחד עם מארקי פונק את המיני-אלבום "Elements EP", תחת חסותה של חברת התקליטים "Agitpop Records".

ב-2010 הקים את הרכב ההיפ הופ "לוסיל קרו". במהלך שנות פעילותו, הופיע ההרכב במקומות שונים ברחבי העולם.

ב-2012 הוציא את המיני-אלבום "Blasphemy EP", יחד עם המפיק פלאסגא. האלבום יצא דרך חברת התקליטים "Raw Tapes".

החל מ-2015, לקח רבל סאן חלק בקולקטיב המפיקים המוזיקליים "LBT".

== חיים אישיים ==
יואל קווינגטון נולד ב-1978 בארצות הברית. ב-1999, עלה יחד עם משפחתו לארץ ישראל. ב-2006, עמדו קווינגטון, אשתו ושתי בנותיו בפני גירוש מישראל. בסופו של דבר, בשנת 2007, קווינגטון ומשפחתו קיבלו אזרחות ישראלית.

== קישורים חיצוניים ==

* 
* 
* 
* 

*
קטגוריה:ראפרים ישראלים
קטגוריה:ראפרים אמריקאים
קטגוריה:ראפרים יהודים
קטגוריה:מוזיקאים יהודים אמריקאים
קטגוריה:אמנים ישראלים הידועים בשם במה
קטגוריה:ישראלים שנולדו ב-1978
הר טוד (ארץ אלזוורת')

הר טוד (באנגלית: Mount Todd) הוא פסגה בקצה הצפוני של רכס פרובודה, בצפון מרכז רכס סנטינל, בהרי אלזוורת', שבאנטארקטיקה.

גובהו של הרכס 3,600 מטרים מעל פני הים.

ההר מתנשא מעל קרחון אמברי שממערב לו; מעל קרחון פאטליינה שמצפון-מזרח לו; ומעל קרחון אלן שמדרום - דרום-מזרח לו.

ההר ממוקם 3 קילומטרים צפונית - מזרחית מהר פרס; ו-8.65 קילומטרים מהר הייל.

== היסטוריה ==
=== מיפוי ההר ===

ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1960.

המיפוי עודכן על ידי סוקרים אמריקאים בשנת 1988.

=== מקור השם ===

שמו של ההר ניתן לו בשנת 1984 על ידי הוועדה המייעצת לשמות אנטארקטיים.

ההר נקרא על שמו של אדוארד פ. טוד (Edward P. Todd), פיזיקאי של הקרן הלאומית למדע של ארצות הברית בין השנים 1963–1984, ומנהל אגף תוכניות חקר הקוטב (Division of Polar Programs) של הקרן הלאומית למדע הלאומי בין השנים 1977–1984. טוד היה אחראי לפיתוח התוכנית האנטארקטית של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15350 הר טוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14766&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טוד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טוד
טוד
קופלה (סרט)

קופלה (ברוסית: Купала) הוא סרט ביוגרפי בלארוסי, מיני סדרה בת ארבעה פרקים, בהפקת אולפני הקולנוע הלאומיים בלארוספילם, אודות חייו של הסופר הבלארוסי ינקה קופלה. הצילומים התרחשו בשנת 2019 והסדרה שודרה בנובמבר 2020.
==עלילה==
זהו סיפור על אהבה ושנאה, מלחמה ומהפכה, חיים ומוות, יצירתיות ומתנה ספרותית. הסדרה חושפת את אבני הדרך העיקריות בחיי הסופר ינקה קופלה, בד בבד עם האירועים הטרגיים ביותר של המאה העשרים. תוך הצגת סיפורה של אישיות יוצאת מן הכלל, משורר בעל כישרון נדיר, שהדרמה האישית שלו ומותו המסתורי עדיין מרגש את מוחם של חוקרים ומעריצים, שבמשך כמה עשורים הצליחו לעשות יותר למען התרבות הבלארוסית מאשר רבים - במשך כמה מאות שנים.
==שחקנים ודמויות==
* ניקולאי שסטאק - ינקה קופלה
* ורוניקה פליאשקביץ'
* ילנה פובגאייבה
* אנה פולופאנובה
* אלכסנדר יפרמוב
* ולדימיר יאנקובסקי
* אלכסנדר אילין
* מקסים קרצ'טוב
* ולדימיר גלטוב
== קישורים חיצוניים ==
* 

קטגוריה:סרטי 2020
קטגוריה:סרטים בלארוסיים
קטגוריה:סרטים ברוסית
קטגוריה:סרטי פעולה
קטגוריה:סרטי דרמה היסטורית
הר טוד (ארץ אנדרבי)

הר טוד (באנגלית: Mount Tod) הוא הר בארץ אנדרבי, שבאנטארקטיקה.

ההר ממוקם לאורך הגדה הדרום-מערבית של קרחון אוסטר, בראשו של מפרץ אמונדסן.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי מטוס של משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של ההר ניתן לו על ידי ועדת השמות האנטארקטית של אוסטרליה.

ההר נקרא על שמו של י. מ. טוד ( I. M. Tod), שהיה תצפיתן מטאורולוגי בתחנת מוסון בשנת 1961.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15349 הר טוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14768&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טוד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טוד
Changed It

Changed It (בעברית: שינה את זה) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין.<ref name=":0"></ref><ref name=":1"></ref> השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני, וריפבליק רקורדס.<ref name=":0" /><ref name=":1" />

השיר הגיע למקום ה-29 במצעד שירי ה-R&B\היפ הופ.

== רקע וכתיבה ==
השיר נכתב על ידי ניקי מינאז', ליל ויין, דיטייל, סידני סוויפט ואלכס גודווין והופק על ידי דיטייל, סידני סוויפט ומוטיב.<ref></ref> בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה ליחיד מביניהם שלא צולם לו וידאו קליפ נלווה.<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017.<ref name=":2"></ref> נכון לאפריל 2020, מונה הצפיות של הקליפ עומד על כ-5 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|10 במרץ 2017
|הזרמת מוזיקה • הורדה דיגיטלית
|יאנג מאני • קאש מאני • ריפבליק
|<ref name=":0" />
|}

==קישורים חיצוניים==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת ריפבליק רקורדס
קטגוריה:סינגלים בהוצאת יאנג מאני
Sol-Angel and the Hadley St. Dreams

Sol-Angel and the Hadley St. Dreams (בעברית: סול-המלאכית וחלומות רחוב האדלי) הוא אלבום האולפן השני של הזמרת-יוצרת האמריקאית סולאנג' נואלס.<ref name=":0"></ref> האלבום יצא לאור ב-26 באוגוסט 2008 על ידי חברות התקליטים גפן רקורדס ומיוזיק וורלד אנטרטיינמנט.<ref name=":0" />

האלבום הגיע למקום התשיעי במצעד הבילבורד 200.<ref></ref>

==רשימת רצועות==

== מיקומי שיא ==

==קישורים חיצוניים==
* 

== הערות שוליים ==

קטגוריה:אלבומי סולאנג' נואלס
קטגוריה:אלבומים באנגלית
קטגוריה:אלבומים שהופקו על ידי מארק רונסון
קטגוריה:אלבומי חברת גפן רקורדס
No Frauds

No Frauds (בעברית: בלי הונאות) הוא סינגל שהוקלט על ידי הראפרית הטרינידדית ניקי מינאז', ביחד עם המוזיקאי הקנדי דרייק והראפר האמריקאי ליל ויין.<ref name=":0"></ref><ref name=":1"></ref><ref name=":3"></ref> השיר יצא לאור ב-10 במרץ 2017, כסינגל שלא מתוך אלבום, על ידי חברות התקליטים יאנג מאני, קאש מאני, וריפבליק רקורדס.<ref name=":0" /><ref name=":1" /><ref name=":3" />

השיר הגיע למקום השמיני במצעד שירי ה-R&B\היפ הופ.<ref></ref>

== רקע וכתיבה ==
השיר נכתב על ידי ניקי מינאז', ליל ויין, דרייק, סטארה, שיין לינדסטרום, טים גומרינגר וקווין גומרינגר והופק על ידי מורדה ביטס וקיוביטס.<ref></ref> בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017.<ref name=":2"></ref> הווידאו קליפ הרשמי יצא לאור ב-19 באפריל 2017. הקליפ בוים על ידי בני בום.<ref></ref> הקליפ עורר סערה רבה בתקשורת, היות שהוא צולם בגשר וסטמינסטר, בדיוק בסמוך לפיגוע שהיה שם.<ref></ref><ref></ref>

נכון לאפריל 2020, מונה הצפיות של הקליפ עומד על למעלה מ-180 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|10 במרץ 2017
|הזרמת מוזיקה • הורדה דיגיטלית
| rowspan="2" |יאנג מאני • קאש מאני • ריפבליק
|<ref></ref>
|-
!ארצות הברית
|14 במרץ 2017
|רדיו שירים קצביים
|<ref></ref>
|}

==קישורים חיצוניים==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירי ניקי מינאז'
קטגוריה:שירי דרייק
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטארה
קטגוריה:וידאו קליפים מעוררי מחלוקות
קטגוריה:שירי דיס
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
Solo Star

Solo Star (בעברית: רק כוכב) הוא אלבום הבכורה של הזמרת-יוצרת האמריקאית סולאנג' נואלס.<ref name=":0"></ref> האלבום יצא לאור ב-26 בדצמבר 2002, על ידי חברות התקליטים גפן רקורדס ומיוזיק וורלד.<ref name=":0" />

האלבום הגיע למקום ה-23 במצעד אלבומי ה-R&B/היפ-הופ.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!גרסה
!פורמט
!חברת תקליטים
|-
!יפן
|26 בדצמבר 2002
| rowspan="4" |רגילה
| rowspan="4" |תקליטור • קלטת שמע • הורדה דיגיטלית
|סוני מיוזיק
|-
!אוסטרליה
| rowspan="3" |21 בינואר 2003
| rowspan="5" |קולומביה • וורלד מיוזיק
|-
!אירופה
|-
!אמריקה הצפונית
|-
!ארצות הברית
|14 בנובמבר 2006
|הוצאה מחודשת
|תקליטור
|}

==קישורים חיצוניים==

== הערות שוליים ==

קטגוריה:אלבומי בכורה מ-2002
קטגוריה:אלבומי סולאנג' נואלס
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי לינדה פרי
קטגוריה:אלבומי חברת קולומביה רקורדס
True (מיני-אלבום)

True (בעברית: נכון) הוא המיני-אלבום הראשון של הזמרת-יוצרת האמריקאית סולאנג' נואלס.<ref name=":0"></ref> המיני-אלבום יצא לאור ב-27 בנובמבר 2012 על ידי חברת התקליטים Terrible Records.<ref name=":0" /> מתוך המיני-אלבום יצאו שלושה סינגלים.

המיני-אלבום הגיע למקום ה-157 במצעד הבילבורד 200.

==רשימת רצועות==

== מיקומי שיא ==

==קישורים חיצוניים==
* 

== הערות שוליים ==

קטגוריה:מיני-אלבומי בכורה מ-2012
קטגוריה:אלבומי סולאנג' נואלס
קטגוריה:מיני-אלבומים באנגלית
Regret in Your Tears

Regret in Your Tears (בעברית: חרטה בדמעות שלך) הוא סינגל שהוקלט על ידי הראפרית הטרינידדית ניקי מינאז'.<ref name=":1"></ref><ref name=":3"></ref> השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני וריפבליק רקורדס.<ref name=":1" /><ref name=":3" />

השיר הגיע למקום ה-26 במצעד שירי ה-R&B\היפ הופ.<ref></ref>

== רקע וכתיבה ==
השיר נכתב על ידי ניקי מינאז', סטארה, בוי-1דה, פרנק דוקס ואלן ריטר והופק על ידי בוי-1דה, פרנק דוקס, אלן ריטר גם כן.<ref></ref> בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה.<ref name=":4"/><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.<ref></ref>

== וידאו קליפ ==
קליפ המילים הרשמי של השיר הועלה לערוץ היוטיוב של ניקי מינאז' ב-24 במרץ 2017.<ref name=":2"></ref> קליפ המילים צולם בשחור-לבן, תוך שהוא צבר למעלה מ-9.5 מיליון צפיות.<ref name=":2" /> ב-30 באפריל 2017, הופץ בטיידל בלבד, הווידאו קליפ הרשמי של השיר.<ref></ref><ref></ref>

ב-5 במאי 2017, הועלה הווידאו קליפ גם ליוטיוב.<ref name=":4"></ref> נכון לספטמבר 2021, מונה הצפיות של הקליפ עומד על למעלה מ-24 מיליון צפיות.<ref name=":4" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |ארצות הברית
|10 במרץ 2017
|הזרמת מוזיקה • הורדה דיגיטלית
| rowspan="2" |יאנג מאני • קאש מאני • ריפבליק
|<ref name=":0"></ref>
|-
|14 במרץ 2017
|רדיו להיטים עכשוויים
|<ref></ref>
|}

==קישורים חיצוניים==

==הערות שוליים==

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטארה
קטגוריה:שירים שהופקו על ידי פרנק דוקס
קטגוריה:סינגלים בהוצאת יאנג מאני
הגווארדיה הלבנה (סדרת טלוויזיה)

סדרת הטלוויזיה הגווארדיה הלבנה (ברוסית: Белая гвардия) היא סדרה בת שמונה פרקים בבימויו של סרגיי סנז'קין על מלחמת האזרחים ברוסיה, המבוססת על רומן "הגווארדיה הלבנה" מאת מיכאיל בולגקוב. הסדרה שודרה בערוץ הטלוויזיה רוסיה-1 ב-3 וב-4 במרץ 2012, ועוררה התנגדות מצד אוקראינה.

== עלילה ==
הסדרה עוסקת במשפחת טורבין, שנקלעה למלחמת האזרחים בחורף 1918–1919 בקייב. הרקע ההיסטורי של הסדרה הוא נפילת שלטונו של ההטמאן האוקראיני פבלו סקורופדסקי, כיבוש קייב על ידי כוחות הרפובליקה העממית של אוקראינה והקרבות הממושכים נגד הצבא האדום.

הדמות הראשית, אלכסיי טורבין, היא רופא צבאי ששרד את שלוש שנות מלחמת העולם הראשונה. הוא אחד מאלפי קצינים רוסיים, שאחרי מהפכת אוקטובר נקלעו לחוסר ודאות מוחלט בחייהם הפוליטיים והפרטיים. רבים מהם פנו לשרת אצל סקורופדסקי במשטרו בחסות גרמניה, שהיה מתון בהשוואה לטרור האדום בקייב שהפעילו הבולשביקים נגד קצינים ואנשי מודיעין. אחרי שהובסה הקיסרות הגרמנית במלחמת העולם הראשונה, נמלט ההטמאן עם הגרמנים. מספר קצינים וצוערים רוסיים היו הכוח הצבאי היחיד שנותר מול אנשי סימון פטליורה האוקראיני, שהתקדמו לקייב.

== שחקנים ==

=== הפקה ===
הסדרה צולמה בסנקט פטרבורג, ברחוב המבצר בויבורג, במדרון אנדרייבסקי ובכנסיית אנדריי הקדוש בקייב.

== ביקורת ==
במרץ 2012 כתב ולדימיר בונדרנקו על כישלון "הגווארדיה הלבנה". אולס בוזינה כתב: "מתחזים של הגווארדיה הלבנה בשמונה פרקים משעממים".

ב-28 ביולי 2014, שלל משרד התרבות של אוקראינה מהסדרה את זכויות השידור באוקראינה. לדברי המשרד, הסדרה "מפגינה התעלמות מהשפה האוקראינית, מהעם ומהמדינה" ו"עובדות מסוימות שוכתבו לטובת רוסיה".

== קישורים חיצוניים ==

* [https://smotrim.ru/brand/15185 הגווארדיה הלבנה] באתר של ערוץ הטלוויזיה רוסיה-1

== הערות שוליים ==

קטגוריה:סרטי מלחמת האזרחים הרוסית
קטגוריה:סדרות טלוויזיה רוסיות שעלו לשידור בשנות ה-2010
קטגוריה:VGTRK: תוכניות וסדרות
Black Barbies

Black Barbies (בעברית: ברביות שחורות) הוא סינגל שיווקי שהוקלט על ידי הראפרית הטרינידדית ניקי מינאז', ביחד עם הראפר האמריקאי מייק ויל מייד איט.<ref name=":0"></ref><ref name=":1"></ref><ref name=":2"></ref> השיר הוקלט בנובמבר 2016, ויצא לאור ב-30 בנובמבר 2016, על ידי חברות התקליטים איר-דראמארס ואינטרסקופ רקורדס, כסינגל שלא מתוך אלבום.<ref name=":0" /><ref name=":1" /><ref name=":2" />

השיר הגיע למקום הראשון במצעד השירים שבניו זילנד.<ref></ref>

== רקע וכתיבה ==
השיר נכתב על ידי ניקי מינאז', חאליף בראון, אקוויל בראון, רדריק דייוויס, מייקל ויליאמס ומייק ויל מייד איט והופק על ידי מייק ויל מייד איט.<ref></ref> השיר יצא בהשראת הלהיט הבינלאומי "Black Beatles", של הצמד ריי סרמרד, שהפך לתופעה ויראלית בכל העולם באותה התקופה.<ref name=":0" /><ref name=":1" /><ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-63 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סוואה לי
קטגוריה:שירים שהופקו על ידי מייק ויל מייד איט
קטגוריה:סינגלים בהוצאת אינטרסקופ רקורדס
אידה בובולה

אידה מרים בובולה (בהונגרית Ida Miriam Bobula; 27 בפברואר 1900 - 24 באוקטובר 1981) הייתה פרופסור במכללת לימסטון ארצות הברית, אקטיביסטית, פמיניסטית, היסטוריונית, בלשנית, אשורולוגית וחוקרת תרבויות, ממוצא הונגרי.

==ביוגרפיה==
בובולה נולדה למשפחה פטריוטית מרקע חברתי גבוה. בתם של ג'אנוס די ואיידה הלסי בובולה. אביה ג'אנוס בובולה היה אדריכל. ספר השירים שלה, ראה אור בשנת 1920. היא למדה באוניברסיטת פוזמני פטר (Pázmány Péter). יזמה את הקמת האגודה הלאומית של נשים סטודנטיות באוניברסיטה ובמכללות בהונגריה. כיהנה בתפקיד יו"ר ונשיאת האגודה בשנים 1920 עד 1924. בובולה קיבלה את הדוקטורט בשנת 1924, ואחר כך שימשה במשך שנתיים בתפקיד עמיתת מחקר במכללת ברין מאור בפנסילבניה, ארצות הברית.

הייתה תלמידתו של פרנץ יוס באדיני. שניהם היו חוקרים בתחום איתור מוצאו של העם ההונגרי, ופרסמו יחד מחקרים עם עדויות על מוצא השפה והתרבות ההונגרית מתוך השפה והתרבות השומרית הקדומה. בובולה חקרה וגילתה מהו המקור של האלה הפטרונית של הונגריה בולדוגסוני (Boldogasszony). על פי הכנסייה הנוצרית בולדוגסוני הוא שמה של מריה אם ישו. פירוש שמה הוא "גבירת השפע" בובולה גילתה שעל פי הפולקלור ההונגרי יש לאלה בולדוגסוני שבע בנות, וגילתה שהמקור העתיק של אלה זאת הוא האלה באהו השומרית, המכונה גם באבה וגם גולה. על פי האמונה השומרית באהו היא "האלה האם הגדולה", אלת החיים והמוות, אלת האדמה, המים והשמים, אשר ילדה את האלים. ואשר מכונה "אמא באהו אלת השפע". בובולה גילתה טקסים, פולקלור ומנהגים הונגרים המשמרים עד היום טקסים לאלה האם הגדולה, כולל טקסי לידה, טקסי קציר ועוד.

קטגוריה:פמיניסטיות
קטגוריה:היסטוריוניות
קטגוריה:בלשניות ולשונאיות
קטגוריה:אשורולוגים
קטגוריה:בלשנים ולשונאים הונגרים
קטגוריה:היסטוריונים הונגרים
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1981
קטגוריה:אמריקאים שנפטרו ב-1981
שארל הראשון, דוכס בורבון

שארל הראשון, דוכס בורבון (; 1401 – 4 בדצמבר 1456) היה בן אצולה, פוליטיקאי ואיש צבא צרפתי.

==ביוגרפיה==
שארל נולד בשנת 1401. היה בנם הבכור של ז'אן הראשון, דוכס בורבון ומארי, דוכסית אוברן. הוא מונה בידי אביו לרוזן קלרמון-אן-בובאיס בשנת 1424. ב-1415 נפל אביו בשבי לאחר קרב אז'נקור, ושארל הפך באופן זמני לדוכס בורבון. לאחר שחרורו של אביו הוא תפס בחזרה את השליטה בדוכסות. ב-1434 מת אביו ושארל ירש אותו כדוכס בורבון. בהמשך הוא ירש מאמו את דוכסות אוברן.

ב-1425 נישא שארל לאגנס מבורגונדי בתו של ז'אן הראשון, דוכס בורגונדיה. שארך שירת בהצטיינות בצבא המלכותי במהלך מלחמת מאה השנים בקרבות כנגד האנגלים. עם זאת הוא שמר על הפסקת אש עם גיסו פיליפ השלישי, דוכס בורגונדיה אשר גם הוא נמנה עם אויבי הכתר הצרפתי. ב-1440 שני הדוכסים אף חתמו על ברית רשמי. הוא נכח בהכתרתו של שארל השביעי, מלך צרפת שהעניק לו תואר אבירות.

למרות זאת, עוד באותה שנה הוא השתתף במרד הפרגואריה כנגד המלך. עם התמוטטות המרד הוא נאלץ להתחנן לרחמים מצד המלך, אשר שלל ממנו כמה מאדמותיו. הוא נפטר במולן ב-4 בדצמבר 1456.

==משפחתו==
מנישואיו לאגנס מבורגונדי נולדו לשארל 12 ילדים:
* ז'אן השני, דוכס בורבון (1426-1448)
* מארי מבורבון (1428-1448)
* פיליפ דה בורבון (1430-1440)
* שארל השני, דוכס בורבון (1434-1488)
* איזבל מבורבון (1436-1465)
* פייר השני, דוכס בורבון (1438-1503)
* לואי מבורבון, בישוף ליל (1438-1482)
* מרגריט מבורבון (1439-1483)
* קתרין מבורבון (1440-1469)
* ז'אן מבורבון (1442-1493)
* ז'אק מבורבון (1445-1586)

כמו כן היו לו מספר בנים לא-חוקיים ביניהם לואי מבורבון-רוסיון ורנו מבורבון.

==קישורים חיצוניים==

* 

קטגוריה:בית בורבון
קטגוריה:אנשי צבא צרפתים
קטגוריה:מלחמת מאה השנים
קטגוריה:ילידי 1401
קטגוריה:נפטרים ב-1456
הסוכנות הלאומית לחקר החלל

הסוכנות הלאומית לחקר החלל של בלארוס (בבלארוסית: Нацыянальнае агенцтва па касмічным даследаванням) היא גוף של הרשות המבצעת במדינה בתחום פעילויות החלל שישרה את מועצת החלל הלאומית ונודעה בשם "סוכנות החלל הבלארוסית" (Беларускае касмічнае агенцтва) שפעלה משנת 2009. 

סוכנות החלל מנוהלת על ידי האקדמיה הלאומית למדעים בבלארוס. הסוכנות עובדת בשיתוף פעולה הדוק עם תאגיד החלל רוסקוסמוס.

משנת 2009 שוגרו לחלל 4 לוויינים ובשנת 2024 בחללית סויוז MS-25 שוגרה לחלל אזרחית בלארוסית לביקור קצר. 

== פרויקטים ==
* BelKA - 2009, השיגור נכשל.
* BKA - 2012, שוגר בעזרת רוסקוסמוס, נבנה ברוסיה. לוויין חישה מרחוק.
* Belintersat-1 - 2016, שוגר בעזרת סין, נבנה על ידי Thales Alenia Space. לוויין תקשורת.
* CubeBel-1 - 2018, שוגר בעזרת סין, נבנה על ידי אוניברסיטת בלארוס. לוויין זעיר חישה מרחוק.

==קישורים חיצוניים==
* [https://za-belarus.belta.by/kosmos תיאור פעילות] 

קטגוריה:בלארוס: ארגונים ממשלתיים
קטגוריה:סוכנויות חלל